PROJEKTS

uz 06.10.2025.

 ārkārtas domē – 08.10.2025.

sagatavotājs un ziņotājs Kāpa

**PROTOKOLLĒMUMS**

**0.§**

**Par pirkuma maksas sadalīšanu**

|  |
| --- |
|  (Kāpa) |

Atbilstoši Ādažu novada pašvaldības domes 26.10.2023. lēmumam Nr. 415 “Par pašvaldības nekustamo īpašumu atsavināšanu “Elīzes iela 1”, “Elīzes iela 3” un “Lindas iela 1”, Kadaga”, pašvaldības nekustamie īpašumi “Elīzes iela 1” (0,1550 ha platībā), “Elīzes iela 3” (0,2451 ha platībā) un “Lindas iela 1” (0,2319 ha platībā (turpmāk – Īpašumi) tika nodoti atsavināšanai kā lietu kopība zemas īres mājokļu būvniecībai un tie tika nosolīti par kopējo summu 407 500 *euro* (turpmāk – Pirkuma maksa).

Atbilstoši Ādažu novada pašvaldības domes 25.09.2025. lēmumam Nr. 372 “Par pirkuma līguma slēgšanu ar SIA “Kadagas nami”, tika nolemts slēgt pirkuma līgumu ar SIA “Kadagas Nami” par Īpašumiem par nosolīto Pirkuma maksu, nosakot samaksas kārtību.

Ņemot vērā, ka zemesgrāmatā minētie īpašumi ir reģistrēti atsevišķi, nepieciešams Pirkuma maksu sadalīt un attiecināt uz katru no īpašumiem, lai noslēdzot pirkuma līgumu varētu tos reģistrēt uz SIA “Kadagas Nami” vārda.

Pamatojoties uz Pašvaldību likuma 10. panta pirmās daļas 16. punktu, atklāti balsojot ar X balsīm „par”, „pret” – X, „atturas” – X, **PAŠVALDĪBAS DOME NOLEMJ**:

1. Sadalīt lietu kopības “Elīzes iela 1”, “Elīzes iela 3” un “Lindas iela 1” Pirkuma maksu proporcionāli katra īpašuma platībai šādā apmērā:
2. “Elīzes iela 1” - EUR 99 941,00(deviņdesmit deviņi tūkstoši deviņi simti četrdesmit viens *euro*);
3. “Elīzes iela 3” - EUR 158 035,00(viens simts piecdesmit astoņi tūkstoši trīsdesmit pieci *euro*);
4. “Lindas iela 1” - EUR 149 524,00(viens simts četrdesmit deviņi tūkstoši pieci simti divdesmit četri *euro)*.
5. Centrālās pārvaldes Juridiskajai un iepirkumu nodaļai iekļaut lēmuma 1. punktu pirkuma līgumā.

Nosūtīt

JIN, GRN, NIN, APN